### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 1. september 2021 har vedtaget Magistratens indstilling i overensstemmelse med erklæring fra Børn og Unge-udvalget af 25. august 2021.

Venstres og Enhedslisten de Rød-Grønnes byrådsgruppe kunne ikke tiltræde indstillingen.

Det Konservative Folkepartis byrådsgruppe kunne ikke tiltræde finansieringen.

### Resumé

Byrådet vedtog indstillingen ”Skolernes indeklima” den 20. marts 2019, hvor opgaven var at få lavet en indeklimastrategi med status på skolernes indeklima.

Analysen vedrørende skolernes indeklima er færdigbearbejdet, og strategien har været i høring.

[adresse] indeklimastrategi for skoler er en strategi, som omfatter alle brugere af skolernes bygninger.

Vedtagelse af strategien bidrager til, at skolerne på sigt bliver tidssvarende i forhold til indeklima både teknisk (lys, luft, lyd og termiske forhold) og pædagogisk (indretning). Strategiens principper for prioritering af anlægsmidler i forbindelse med fordelingen af indeklimamidler sikrer, at indeklimamidlerne tænkes sammen med øvrige vækst- og udbygningsbehov og i sammenhæng med øvrige indsatser. Strategiens forslag om en uddannelse af pædagogiske indeklimaambassadører sikrer kompetenceudvikling blandt personale. Et interventionsstudie/forskningsprojekt skal dokumentere effekten af indeklimaambassadøren til gavn for anlægsindsatser og et bedre indeklima på skoler.

### Indstilling

Det indstilles:

At 1) [adresse] indeklimastrategi for skoler godkendes, herunder principperne for prioritering af anlægsindsatser i forbindelse med fordelingen af indeklimamidler, jf. bilag 1

At 2) Børn og Unge, i samarbejde med Dansk Center for Undervisningsmiljø (DCUM) og universiteter, igangsætter et interventionsstudie/forskningsprojekt indeholdende en uddannelse af pædagogiske indeklimaambassadører for skoler og fritid jf. bilag 6.

At 3) forskningsprojektet med en uddannelse af pædagogiske indeklimaambassadører afholdes inden for et budget på 2 mio. kr., finansieret af 1 mio. kr. fra puljen til Indeklima, modernisering, toiletter og arbejdsmiljø i [adresse] 2024-2033 og 1 mio. kr. fra et eksternt tilskud fra Realdania.

At 4) det eksterne tilskud på 1 mio. kr. bogføres under Børn og Unges decentraliserede drift under hensyntagen til håndtering af eksterne midler.

At 5) der frigives 1 mio. kr. fra puljen til Indeklima, modernisering, toiletter og arbejdsmiljø i [adresse] 2024-2033, fordelt med 0,15 mio. kr. i 2021 og 0,85 mio. kr. i 2022

### Sagens forløb

05-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-08-2021 Magistraten

Fremsendes til [adresse] med bemærkning, at Magistraten i mødet den 9. august 2021 anbefaler, at byrådet tiltræder Magistratsafdelingen for Børn og Unges indstilling af 29. juli 2021.

Casper Møller, Frans Overgaard og Malou Jepsen tog forbehold.

Der udarbejdes overblik over konkrete initiativer siden marts 2019.

Sikring af godt indeklima forudsætter både initiativer og adfærdsregulerende tiltag.

Der udarbejdes notat om krav til initiativer.

 18-08-2021 [adresse]
Fremsendes til Børn og Unge-udvalget til behandling i henhold til beslutning i byrådets møde den 18. august 2021.
 25-08-2021 Børn og Unge-udvalget

Solveig Kristiansen, Johnny Bach og Rikke Holst kunne tiltræde indstillingen.

Malthe Schultz, Sine Madsen, Helle Kristensen samt Henriette Lund tog forbehold for drøftelse i byrådsgruppen.

 01-09-2021 [adresse]

Tilbagesendes Magistratsafdelingen for Børn og Unge med bemærkning, at byrådet i sit møde den 1. september 2021 har vedtaget Magistratens indstilling i overensstemmelse med erklæring fra Børn og Unge-udvalget af 25. august 2021.

Venstres og Enhedslisten de Rød-Grønnes byrådsgruppe kunne ikke tiltræde indstillingen.

Det Konservative Folkepartis byrådsgruppe kunne ikke tiltræde finansieringen.